Municipiul Tîrgu Mureş (nu produce efecte juridice)

Administraţia Serelor, Parcurilor şi

Zonelor Verzi Primar,

Nr. 566 din 9 mai 2017 dr. Dorin Florea

**EXPUNERE DE MOTIVE**

 **privind aprobarea Bugetului de venituri şi cheltuieli referitor la volumul masei lemnoase ce urmează a fi recoltată în anul 2017, precum şi lucrările necesare a fi executate în fondul forestier proprietate a Municipiului Tîrgu Mureş**

Având in vedere Legea nr.46/2008- Codul silvic cu modificările si completările ulterioare, prevederile amenajamentului silvic pe anul 2017, a contractului de administrare nr. 1018 din 01.06.2016 privind suprafaţa de fond forestier aparţinând Municipiului Târgu Mures, încheiat cu Direcţia Silvică Mures,

Ocolul Silvic . Tîrgu Mures cu adresa 3349/29.11.2016 a prezentat:

* proiecţia bugetului de venituri şi cheltuieli pentru anul 2017,
* devizul pe categorii de lucrări necesare a fi executate,
* antemăsurătoare lucrări fond forestier,
* antemăsurători lucrări silvice,
* întreţinerea plantaţiilor şi regenerărilor naturale cât şi
* situaţia lucrărilor de protecţie pe anul 2017.

Avand in vedere prevederile HG 617/2016 pentru aprobarea Regulamentului de valorificare a masei lemnoase din fondul forestier proprietate publică şi în concordanță cu respectarea prevederilor din Decizia 383 din 28.09.2016 a Regiei Nationale a Padurilor, care aproba lista cuprinzand nivelul de piata al preturilor de referintă pe specii, pe grade de accesibilitate si pe sortimente, masa lemnoasa aflata in proprietate publica a statului roman precum si cea aflata in proprietate publica a UAT-urilor, se supune pretului de vanzare fundamentat in baza acestor normative, de catre ocoalele silvice ale Regiei Nationale a Padurilor,

In baza amenajamentului silvic in anul 2017 posibilitatea de taiere din cadrul padurilor apartinatoare Municipiului Tirgu Mures este de 1750 metri cubi, grupati pe patru partizi, respectiv: nr. 6912 cu un volum de 1305mc, nr.6908 cu un volum de 99mc, nr. 6905 cu un volum de 330mc, nr. 6909cu un volum de 16mc. fiind compusi din taieri, secundare- rarituri, igiena si lucrari de curatiri.

În baza APV-urilor pe fiecare partidă şi tip de tăiere s-a calculat un preţ de vânzare a masei lemnoase pe picior, precum si în regim de prestări servicii.

**Director**

**Sava Mihai**

**R O M Â N I A**

**JUDEŢUL MUREŞ**

**CONSILIUL LOCAL MUNICIPAL TÎRGU MUREŞ**

 **Proiect**

 **(nu produce efecte juridice) \***

 **PRIMAR**

 **dr.Dorin Florea**

**H O T Ă R Â R E A nr. \_\_\_\_\_\_\_**

 **din \_\_\_\_\_\_\_\_\_\_\_\_\_\_\_\_\_\_\_\_2017**

**privind aprobarea Bugetului de venituri şi cheltuieli referitor la volumul masei lemnoase ce urmează a fi recoltată în anul 2017, precum şi lucrările necesare a fi executate în fondul forestier proprietate a Municipiului Tîrgu Mureş**

Consiliul local municipal Tîrgu Mureş, întrunit în şedinţă ordinară de lucru,

Văzând Expunerea de motive nr.566 din 9 mai 2017, privind aprobarea Bugetului de venituri şi cheltuieli referitor la volumul masei lemnoase ce urmează a fi recoltată în anul 2017, precum și lucrările necesare a fi executate în fondul forestier proprietate a Municipiului Tîrgu Mureş prezentată de Administraţia Serelor, Parcurilor şi Zonelor Verzi,

În baza prevederilor Codului Silvic, a Legii nr. 46/2008 privind reglementarea regimului silvic şi administrarea fondului forestier naţional, republicată, cu modificările şi completările ulterioare, pentru aprobarea atribuţiilor ocoalelor silvice de stat şi ale celor constituite ca structuri proprii, a obligaţiilor ce revin deţinătorilor de păduri, în vederea respectării regimului silvic, a HG 617/2016 pentru aprobarea Regulamentului de valorificare a masei lemnoase din fondul forestier proprietate publică, precum şi a Regulamentului de aplicare a Ordonanţei de urgenţă a Guvernului nr. 139/2005 privind administrarea pădurilor din România,

 În temeiul prevederilor art. 36, alin. (1), alin. (2), lit. „b”, „c”, „d”, art.45 (1) şi art. 115, alin. (1), lit. „b” din Legea nr. 215/2001 privind administraţia publică locală, republicată,

**H o t ă r ă ş t e :**

Art. 1. Se aprobă bugetul de venituri şi cheltuieli referitor la volumul masei lemnoase ce urmează a fi recoltată în anul 2017, precum şi lucrările necesare a fi executate în fondul forestier proprietate a Municipiului Tîrgu Mureş conform Anexei I, care face parte integrantă din prezenta hotărâre.

Art. 2. Cu ducerea la îndeplinire a prevederilor prezentei hotărâri se încredinţează Executivul Municipiului Tîrgu-Mureş prin Administraţia Serelor Parcurilor şi Zonelor Verzi, Serviciul de administrare a fondului forestier şi întreţinere a spaţiilor verzi prin Ocolul Silvic din cadrul Direcţiei Silvice Mureş

**Art. 3.** În conformitate cu prevederile art. 19 alin 1. Lit. e, din Legea nr. 340/2004 republicată, privind instituția prefectului și art. 3 alin. 1 din Legea nr. 544/2004, Legea contenciosului administrativ, prezenta hotărâre se înaintează Prefectului Județului Mureș pentru exercitarea controlului de legalitate.

**Viză de legalitate,**

**Secretarul Municipiului Tîrgu-Mureş**

**Szoverfi Vasile**